open-index/open-wikipedia-markdown huggingface dataset:
মিজানুর রহমান খান

**মিজানুর রহমান খান** (জন্ম: ১১ জুন ১৯৫২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মিজানুর রহমান খানের জন্ম জামালপুর জেলার ইসলামপুর উপজেলার কুলকান্দী গ্রামে। তার বাবার নাম রিয়াজুল ইসলাম খান এবং মায়ের নাম নুরুন্নাহার খানম। তার স্ত্রীর নাম আলেছা বেগম। তাদের কোনো ছেলেমেয়ে নেই। 

## কর্মজীবন
১৯৭১ সালে কলেজের শিক্ষার্থী ছিলেন মিজানুর রহমান। মুক্তিযুদ্ধ শুরু হলে প্রতিরোধযুদ্ধে সক্রিয় ভূমিকা পালন করেন তিনি। জুন মাসে ভারতে গিয়ে মুক্তিবাহিনীতে যোগ দেন। প্রশিক্ষণের পর তাকে ১১ নম্বর সেক্টরের মহেন্দ্রগঞ্জে পাঠানো হয়। ১১ নম্বর সেক্টরের অধিনায়ক আবু তাহের (বীর উত্তম) তাকেসহ ৪৮ জনকে নিয়ে একটি দল গঠন করে আলাদাভাবে বিশেষ প্রশিক্ষণ দেন। তিনি তাদের সম্মুখযুদ্ধের জন্য রিজার্ভ ফোর্স হিসেবে ব্যবহার করেন। মহেন্দ্রগঞ্জ সাবসেক্টরসহ আশপাশের বেশ কয়েকটি স্থানে তারা সম্মুখযুদ্ধ করেন। নভেম্বর মাসের মাঝামাঝি আবু তাহেরের নেতৃত্বে মুক্তিবাহিনীর বড় একটি দল পাকিস্তান সেনাবাহিনীর কামালপুর প্রতিরক্ষা অবস্থানে আক্রমণ করে। এই যুদ্ধেও তিনি অংশ নেন। সেদিন তিনিসহ ১০ জন মুক্তিযোদ্ধা মেজর তাহেরের সঙ্গে ছিলেন। তাদের ওপর নির্দেশ ছিল কামালপুরের পাকিস্তানি প্রতিরক্ষা অবস্থান দখলের সঙ্গে সঙ্গে তারা ১০ জন সেখান থেকে অস্ত্রশস্ত্র-গোলাবারুদ সংগ্রহ করে নিজেদের ঘাঁটিতে পাঠানোর ব্যবস্থা করবেন। কিন্তু তারা সেটা করতে পারেননি। কয়েক ঘণ্টা ধরে চলা যুদ্ধের একপর্যায়ে মেজর তাহের আকস্মিকভাবে আহত হন। সে সময় তিনি ও তার এক সহযোদ্ধা দ্রুত আহত মেজর তাহেরকে ধরে নিরাপদ স্থানে নিয়ে যান। সেদিন শেষ পর্যন্ত কামালপুর যুদ্ধ ব্যর্থতায় পর্যবসিত হয়। মিজানুর রহমান খান স্বাধীনতার পর পড়াশোনা শেষ করে জনতা ব্যাংকে চাকরি করেন।

## মুক্তিযুদ্ধে ভূমিকা
১৯৭১ সালের ৮ সেপ্টেম্বর জামালপুর জেলার বকশিগঞ্জ উপজেলার অন্তর্গত কামালপুর ছিল সীমান্ত এলাকা। গ্রামের মাঝামাঝি ছিল এ সীমান্ত বিওপি’র অবস্থান। ওই বিওপি ঘিরে ছিল পাকিস্তানি সেনাবাহিনীর শক্ত একটি প্রতিরক্ষা অবস্থান। সেদিন মুক্তিবাহিনীর স্বল্প প্রশিক্ষণপ্রাপ্ত মুক্তিযোদ্ধারা পাকিস্তানি সেনাবাহিনীর প্রতিরক্ষা অবস্থানে ভোররাতে আক্রমণ করেন। এই দলের নেতৃত্বে ছিলেন সৈয়দ সদরুজ্জামান (বীর প্রতীক)। মিজানুর রহমানসহ দলের ৪৮ জনের সবাই ছিলেন কলেজ-বিশ্ববিদ্যালয়ের ছাত্র। তুরায় প্রশিক্ষণ নেওয়ার পর তাদের ৪৮ জনকে ১১ নম্বর সাবসেক্টরের মহেন্দ্রগঞ্জ সাবসেক্টরে আলাদাভাবে বিশেষ প্রশিক্ষণ দেওয়া হয়। তারা সেদিন পাকিস্তান সেনাবাহিনীর অবস্থানে আক্রমণ করে সাহসিকতার সঙ্গে সম্মুখযুদ্ধ করেন। এই যুদ্ধে মিজানুর রহমান, আমানুল্লাহ কবীর (বীর বিক্রম) সহ কয়েকজন যথেষ্ট বীরত্ব প্রদর্শন করেন। তাদের বীরত্বে পাকিস্তানি সেনাবাহিনীর ব্যাপক ক্ষয়ক্ষতি হয়। তবে যুদ্ধে আমানুল্লাহ কবীরসহ তার সাত সহযোদ্ধা শহীদ হন। এ যুদ্ধের শুরুতে রাতের অন্ধকারে সীমান্তের দিকে এগিয়ে যেতে থাকেন মিজানুর রহমান খানসহ একদল মুক্তিযোদ্ধা। তারা ছিলেন কলেজ-বিশ্ববিদ্যালয়ের ছাত্র। ভোররাতে তারা আকস্মিক আক্রমণ করলেন পাকিস্তান সেনাবাহিনীর প্রতিরক্ষা অবস্থানে। শুরু হয়ে গেল রক্তক্ষয়ী যুদ্ধ। প্রায় আধা ঘণ্টা বা তার কিছু বেশি সময় ধরে চলা তুমুল এ যুদ্ধে নিহত হলো আট-নয়জন পাকিস্তানি সেনা। মুক্তিবাহিনীরও বেশ ক্ষতি হয়। মিজানুর রহমান খানের সাত সহযোদ্ধা শহীদ ও কয়েকজন আহত হলেন।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জামালপুর জেলার ব্যক্তি
অর্জন সিংহ বায়ু সেনা ঘাঁটি

**অর্জন সিংহ বায়ু সেনা ঘাঁটি** বা **পানাগড় বায়ু সেনা ঘাঁটি** হল ভারতীয় বিমানবাহিনীর একটি বিমান ঘাঁটি।এটি পশ্চিমবঙ্গের পূর্ব বর্ধমান জেলার দুর্গাপুর শহরের কাছেই পানাগড়ে অবস্থিত।বিমানবন্দরটি ২ নং জাতীয় সড়ক এর উত্তর পাশে অবস্থিত।এই বিমানঘাঁটি পূর্ব ভারত-এ বিমানবাহিনীর একটি গুরুত্বপূর্ণ বিমান ঘাঁটি।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের বিমানবন্দর
বিষয়শ্রেণী:ভারতের বিমানবন্দর
বিষয়শ্রেণী:ভারতীয় বিমানবাহিনীর ঘাঁটি
বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
হিন্দ বিনতে আওফ

**হিন্দ বিনতে আওফ** বা **খাওলা বিনতে আওফ** ছিলেন হযরত মুহাম্মাদ সা. এর শাশুড়ি, এবং তার সন্তান-সন্ততি ও বংশধরে অনেক বিখ্যাত সাহাবি জন্ম নিয়েছিলেন। মুহাম্মদের একাধিক সাহাবীর মা হওয়ায় তিনি "পৃথিবীর সর্বশ্রেষ্ঠ শাশুড়ী" হিসাবে পরিচিত ছিলেন। তিনি খাওলা নামেও পরিচিত।

তার পিতা আওফ ইবনে জুহাইর ছিলেন ইয়েমেনের হিমিয়ার গোত্রের। মায়ের নাম আয়শা বিনতে মুহাজ্জাম। তার চারবার বিয়ে হয়েছিল এবং তার মোট নয় সন্তান ছিল।

## সন্তান-সন্ততিঃ
: ১. মাহমিয়াহ ইবনুল যাজি আল জুবায়দি। তিনি প্রথম দিকেই ইসলাম গ্রহণ করেন এবং এরপর ১৩ বছর আবিসিনিয়ায় বাস করেন। ৬২৮ সালে মদিনা আগমনের পর নবী মুহাম্মাদ তাকে কোষাধ্যক্ষ পদে নিযুক্ত করেন।

: ২. লুবাবা বিনতে আল হারিস (উম্মে ফাদল), আব্বাস ইবনে আব্দুল মুত্তালিবের স্ত্রী এবং বিখ্যাত সাহাবি ইবনে আব্বাসের মা।
: ৩. বারা বিনতে হারিস, নবী মুহাম্মাদের সাথে বিবাহের পর মায়মুনা বিনতে হারিস নামে পরিচিত হন।
: ৪. আল সায়িব ইবনুল হারিস
: ৫. কাতান ইবনুল হারিস

: ৬. জয়নব বিনতে খুজাইমা, নবী মুহাম্মাদ সা. এর স্ত্রীদের অন্যতম।

: ৭. আসমা বিনতে উমাইস, যিনি রাবিয়া ইবনে রিয়ব আল-হিলালী, জাফর ইবনে আবী তালিব, খলিফা আবু বকর এবং খলিফা আলীর সাথে আবর্তে বিবাহ করেন এবং তাঁর নিজের অন্তত আটটি সন্তান ছিল। 
: ৮. সালমা বিনতে উমাইস, হামজা ইবনে আব্দুল মুত্তালিবের স্ত্রী ছিলেন।
: ৯. আওন ইবনে উমাইস, তিনি আল হারাহতে মৃত্যুবরণ করেন।
:১০. লুবাবা "ছোট", লায়লা বা আসমা নামেও পরিচিত, যিনি ওয়ালিদ ইবনে আল-মুগিরা আল-মাখজুমিকে বিয়ে করেছিলেন এবং বিখ্যাত যোদ্ধা খালিদ ইবনে ওয়ালিদের মা ছিলেন।
:১১।  হুযায়লা বিনতে হারিস।
:১২।  ঘোরা বিনতে আল-হারিস, ইজজা নামেও পরিচিত, তিনি আবদুল্লাহ ইবনে মালিক আল-হিলালির সাথে বিবাহবন্ধনে আবদ্ধ হন।

## তথ্যসূত্র

বিষয়শ্রেণী:নারী সাহাবা
বিষয়শ্রেণী:৭ম শতাব্দীর আরব ব্যক্তি
পাবমেড

## বিষয়বস্তু
এমইডিএলআইএনই ছাড়াও পাবমেড প্রবেশাধিকার প্রদান করে: 
*১৯৫১ সাল বা তার পুরানো ইনডেক্স মেডিকাসের মুদ্রিত সংস্করণ থেকে উদ্ধৃতি উল্লেখ করা
*ইনডেক্স মেডিকাস এবং এমইডিএলআইএনই-তে সূচিত হওয়ার আগে কিছু পত্রিকায়, উদাহরণ হিসাবে সাইন্স, বিএমজে, এবং অ্যানালস অফ সার্জারি, প্রসঙ্গ প্রদান করা
*খুব সাম্প্রতিক লেখা কোনও প্রবন্ধ চিকিৎসা বিষয়ক শিরোনাম.চিকিৎসা বিষয়ক শিরোনামে সূচিত হওয়ার এবং এমইডিএলআইএনই-এ সূচিত হওয়ার আগে নথিভুক্ত করা
*পূর্ণ পাঠ্য বই-এর এবং এনএলএম নথির অন্যান্য উপসেটের সংগ্রহ
*পিএমসি-উদ্ধৃতি

## তথ্যসূত্র

বিষয়শ্রেণী:মার্কিন জাতীয় স্বাস্থ্য ইন্সটিটিউট
বিষয়শ্রেণী:মার্কিন ওয়েবসাইট
বিষয়শ্রেণী:চিকিৎসাবৈজ্ঞানিক ডাটাবেজ
বিষয়শ্রেণী:অনলাইন ডাটাবেজ
বিষয়শ্রেণী:গ্রন্থপঞ্জি ডেটাবেজ ও নির্ঘণ্ট
সৈয়দ আহমদ খান (সেনাপতি)

**সৈয়দ আহমদ খান** (**সালাউত জঙ্গ**) বাংলার নবাব আলীবর্দী খানের একজন সেনাপতি ছিলেন। তিনি ছিলেন আলীবর্দীর ভ্রাতুষ্পুত্র ও জামাতা। কিছুদিন তিনি উড়িষ্যার প্রাদেশিক শাসনকর্তার দায়িত্বও পালন করেন। বাংলায় মারাঠা আক্রমণের সময়ে মারাঠাদের বিরুদ্ধে যুদ্ধে তিনি সক্রিয়ভাবে অংশগ্রহণ করেছিলেন।

## আরো দেখুন

* নওয়াজিশ মুহম্মদ খান
* জৈনুদ্দিন আহমদ

## তথ্যসূত্র

বিষয়শ্রেণী:বাংলার ইতিহাস
জাহাজী টন

থাম্ব|মার্কিন যুক্তরাষ্ট্রের মেরিন পাঁচ টন ট্রাক
**জাহাজী টন**, **প্রেরিত-মাল টন**, **পরিমাপ টন** বা **সামুদ্রিক টন** আয়তনের একটি পরিমাপ, যা বড় মালবাহী যান, রেলগাড়ি অথবা জাহাজে পণ্য পরিবহনের ক্ষেত্রে ব্যবহৃত হয়। মার্কিন যুক্তরাষ্ট্রে এটিকে ৪০ ঘনফুট এবং যুক্তরাজ্যে ৪২ ঘনফুটের সমতুল্য ধরা হয়। এটির সাথে টন নামের অন্যান্য আয়তনের এককের সাথে গুলিয়ে ফেলা উচিত নয়। উদাহরণস্বরূপ, "রেজিস্টার টন" জাহাজের ধারণ ক্ষমতা পরিমাপে ব্যবহৃত হয়, যা কিনা ১০০ ঘনফুটের (২.৮৩১৬৮ ঘনমিটার) সমতুল্য।

জাহাজী টনকে একটি জাহাজের নিবন্ধন মাশুল, বন্দর খাজনা, নিরাপত্তা ও আনুসাঙ্গিক প্রযোজ্য নিয়ম জারির ক্ষেত্রে মূল একক ধরা হয়।

## আরও দেখুন
* কুড়ি-ফুট সমতুল্য একক

## তথ্যসূত্র

বিষয়শ্রেণী:আয়তনের একক
বিষয়শ্রেণী:একক
নূরুল আবেদীন নোবেল

**নূরুল আবেদীন** (জন্ম: ৭ সেপ্টেম্বর, ১৯৬৪) চট্টগ্রামে জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। ১৯৮৬ থেকে ১৯৯০ সময়কালে বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন **নোবেল** ডাকনামে পরিচিত নূরুল আবেদীন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন তিনি।

## প্রারম্ভিক জীবন
বাংলাদেশের আন্তর্জাতিক ক্রিকেটের ঊষালগ্নে অংশগ্রহণকারী অন্যতম ক্রিকেটার মিনহাজুল আবেদীন নান্নু’র বড় ভাই তিনি। ’৮০ ও ’৯০-এর দশকে ঢাকার ক্রিকেট লীগে ভ্রাতৃদ্বয় দূর্দাণ্ড প্রতাপে খেলেছেন। তবে, আন্তর্জাতিক ক্রিকেট অঙ্গনে বাংলাদেশ জাতীয় ক্রিকেট দলে তিনি নিয়মিতভাবে খেলার সুযোগ পাননি। তিনি তাঁর ভাইয়ের ন্যায় স্বভাবজাত খেলোয়াড়ের মর্যাদা পাননি। প্রায়শঃই তাঁকে দল নির্বাচকমণ্ডলী কর্তৃক উপেক্ষিত হতে হতো।

## আন্তর্জাতিক ক্রিকেট
গাজী আশরাফ হোসেন লিপু'র নেতৃত্বে এশিয়া কাপে ৩১ মার্চ, ১৯৮৬ তারিখে আনুষ্ঠানিকভাবে বাংলাদেশ সর্বপ্রথম একদিনের আন্তর্জাতিক ক্রিকেটে পাকিস্তানের বিপক্ষে অংশগ্রহণ করে। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। এ খেলাটিই যে-কোন আইসিসি পূর্ণাঙ্গ সদস্যের বিপক্ষে বাংলাদেশের প্রথম ওডিআই খেলা। খেলায় তিনি দলের পক্ষে ব্যাটিং উদ্বোধন করার গৌরব অর্জন করেন। কিন্তু দূর্ভাগ্যজনকভাবে তৃতীয় বলে শূন্য রানে আউট হয়ে প্যাভিলিয়নে ফিরে আসতে বাধ্য হন। প্রতিযোগিতা শুরুর এক সপ্তাহ পূর্বে পাকিস্তান এ জোনের বিপক্ষে স্মরণীয় ১০২ রান তুলেন তিনি। অধিনায়ক গাজী আশরাফের সাথে দ্বিতীয় উইকেট জুটিতে ১৩৫ রান সংগ্রহ করেন। সি জোন দলের বিপক্ষেও ৫০ রানসহ প্রথিতযশা ক্রিকেটার রকিবুল হাসানের সাথে শতরানের জুটি গড়েন।

পাঁচ বছরের খেলোয়াড়ী জীবনে সর্বমোট ৪টি একদিনের আন্তর্জাতিকে অংশ নেয়ার সুযোগ ঘটে তার। মাত্র ১৫ রান তুলেন তিনি ও ওভারপ্রতি ১.৫ রান তুলতে সক্ষম হন। শেষ ওডিআইটি ছিল কলকাতায় ৩১ ডিসেম্বর, ১৯৯০ তারিখে শ্রীলঙ্কার বিপক্ষে।

## আইসিসি ট্রফি
আন্তর্জাতিক ক্রিকেটে সফলতা না পেলেও আইসিসি ট্রফি প্রতিযোগিতায় দূর্দান্ত খেলেন। তার খেলোয়াড়ী জীবনের স্মরণীয় ক্রীড়ানৈপুণ্য আসে নেদারল্যান্ডসে অনুষ্ঠিত ১৯৯০ সালের আইসিসি ট্রফিতে। ১৯৯০-৯১ মৌসুমে অনুষ্ঠিত ঐ প্রতিযোগিতায় ডেনমার্কের বিপক্ষে ৮৫ ও কানাডার বিপক্ষে ১০৫ রান তুলে বাংলাদেশ দলকে সেমি-ফাইনালে নিয়ে যান। সর্বোপরি ৫ খেলায় ৪৭.০০ গড়ে ২৩৫ রান সংগ্রহ করেছিলেন। তবে, শক্তিধর জিম্বাবুয়ের বিপক্ষে লড়াই করে পরাজিত হলে দলকে বিদায় নিতে হয়েছিল।

## তথ্যসূত্র

## আরও দেখুন
* হাফিজুর রহমান
* মিনহাজুল আবেদীন নান্নু
* এম এ আজিজ স্টেডিয়াম
* বাংলাদেশী ওডিআই ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৪-এ জন্ম
বিষয়শ্রেণী:চট্টগ্রাম থেকে আগত ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
ভূপেন হাজারিকা সেতু

**ভূপেন হাজারিকা সেতু** বা **ঢোলা-সাদিয়া সেতু** হল পূর্ব ভারতের আসাম রাজ্যে লোহিত নদীর উপর নির্মিত একটি সেতু। এটি ভারত তথা দক্ষিণ এশিয়ার দীর্ঘতম সড়ক সেতুর। ঢোলা থেকে সাদিয়া পর্যন্ত ৯ কিলোমিটারের বেশি দৈর্ঘ্য জুড়ে ব্রহ্মপুত্রের উপনদী লোহিত নদীর উপরে তৈরি হয়েছে ভূপেন হাজারিকা সেতু। এই সেতু প্রতিবেশী দুই রাজ্য অসম আর অরুণাচল প্রদেশকে যুক্ত করেছে।

অসমের রাজধানী গুয়াহাটি থেকে সাদিয়ার দূরত্ব ৫৪০ কিলোমিটার। অন্য দিকে, অরুণাচলের রাজধানী ইটানগর থেকে ঢোলার দূরত্ব ৩০০ কিলোমিটার। এই সেতুর সুবাদে দুই রাজ্যের মধ্যে সড়কপথের যাতায়াত আরও সহজ হয়েছে। অরুণাচলে কোনও বিমানবন্দর নেই। এই সেতু চালুর ফলে অসম থেকে অরুণাচল পর্যন্ত চার ঘণ্টায় পৌঁছানো যায়। মুম্বইয়ের বিখ্যাত বান্দ্রা-ওরলি সমুদ্র সংযোগ সেতুর থেকে ৩০ শতাংশ বেশি দীর্ঘ এই সেটি। এই সেতুটি বান্দ্রা-ওরলি সমুদ্র সংযোগ সেতুর চেয়ে প্রায় ৩.৫৫ কিলোমিটার বেশি দীর্ঘ।

২০১১ সালে শুরু হয়েছিল এই সেতু তৈরির কাজ। খরচ হয়েছে ৯৫০ কোটি রুপি। সাধারণ মানুষসহ সেনাবাহিনীর কাছেও এই সেতুর ভূমিকা খুবই গুরুত্বপূর্ণ। অরুণাচলের উত্তর দিকে রয়েছে চিন সীমান্ত। ফলে এই অঞ্চল থেকে দেশের মূলভাগের সঙ্গে যোগাযোগ রক্ষার ক্ষেত্রে গুরুত্বপূর্ণ ভূমিকা পালন করে ঢোলা-সাদিয়া সেতু। ঢোলা-সাদিয়া সেতুর যোগাযোগ ব্যবস্থার আরও উন্নতির জন্য ২০১৫ সালে ১৫,০০০ কোটি টাকার একটি প্যাকেজ ঘোষণা করেছিল কেন্দ্রীয় সরকার।

## নির্মাণ
স্থানীয় জনগণের দাবির পর ভারতের সড়ক পরিবহন ও মহাসড়ক মন্ত্রণালয় ২০০৩ সালের আগস্ট মাসে প্রকল্পটির একটি সম্ভাব্যতা সমীক্ষা শুরু করে। ২০০৯ সালের জানুয়ারী মাসে সড়ক ও মহাসড়কের অরুণাচল প্রদেশ প্যাকেজের অংশ হিসাবে ভারত সরকারের অর্থায়নে সেতুটি নির্মাণের জন্য অনুমোদিত হয়েছিল।

নবযুগ ইঞ্জিনিয়ারিং কোম্পানির সাথে পাবলিক-প্রাইভেট অংশীদারিত্ব হিসাবে ২০১১ সালের নভেম্বর মাসে সেতুটির নির্মাণ শুরু হয়েছিল, সেতুটির নির্মাণ কাজ শেষ হওয়ার কথা ছিল ২০১৫ সালে। যাইহোক, নির্মাণ বিলম্ব এবং ব্যয় বৃদ্ধির কারণে, ২০১৭ সালে সেতুটির নির্মাণ কাজ শেষ হয়।

প্রকল্পটির ব্যয় প্রায় ₹১,০০০ কোটি (২০২৩ সালে ₹১৪ বিলিয়ন বা $১৬৮ মিলিয়নের সমতুল্য) এবং নির্মাণ শেষ হতে পাঁচ বছরের বেশি সময় লেগেছিল। এটি মুম্বাইয়ের বান্দ্রা ওয়ারলি সি লিঙ্কের চেয়ে ৩.৫৫ কিলোমিটার (২.২১ মাইল) দীর্ঘ, এটি ভারতের দীর্ঘতম সেতুতে পরিণত হয়েছে।

সেতুটি ২৬ মে ২০১৭-তে ভারতের প্রধানমন্ত্রী নরেন্দ্র মোদি এবং নিতিন গড়করি (সড়ক পরিবহন ও মহাসড়ক মন্ত্রী) উদ্বোধন করেছিলেন। আসামের একজন শিল্পী ও চলচ্চিত্র নির্মাতা ভূপেন হাজারিকার নামে সেতুটির নামকরণ করা হয়েছে।

## বৈশিষ্ট্য
* দৈর্ঘ্য: 
* প্রস্থ: 
* স্প্যান সংখ্যা: ১৮৩

## তথ্যসূত্র

বিষয়শ্রেণী:আসামের সেতু
বিষয়শ্রেণী:ব্রহ্মপুত্র নদের উপর সেতু
বিষয়শ্রেণী:অরুণাচল প্রদেশের সেতু
বিষয়শ্রেণী:ভারতের সড়ক সেতু
বিষয়শ্রেণী:ভূপেন হাজারিকার স্মারক
রাজনৈতিক দুর্নীতি

450px|থাম্ব|রাজনৈতিক দুর্নীতি
থাম্ব|দুর্নীতির বিরুদ্ধে জাতিসংঘের সম্মেলন
**রাজনৈতিক দুর্নীতি** () বলতে অবৈধ ব্যক্তিগত মুনাফার জন্য সরকারি কর্মচারীদের ক্ষমতার অপব্যবহারকে বোঝানো হয়। সরকারী পদমর্যাদার অধিকারী ব্যক্তির কোন কাজকে কেবলমাত্র তখনই রাজনৈতিক দুর্নীতি বলা হয়, যখন সেটি তার দাপ্তরিক কাজের সাথে সরাসরি সংশ্লিষ্ট থাকে। এটি আইনের ছদ্মবেশে করা হতে পারে বা প্রভাব বিস্তারের মাধ্যমে করা হতে পারে।

রাজনৈতিক দুর্নীতির মধ্যে আছে ঘুষ, চাঁদাবাজি, চাটুকারিতা, স্বজনপ্রীতি, সংকীর্ণতাবাদ, পৃষ্ঠপোষকতা, প্রভাব বিস্তার, রাজনৈতিক যোগাযোগভিত্তিক সুবিধালাভ (graft), এবং অর্থ আত্মসাৎ। দুর্নীতির কারণে মাদক পাচার, হুন্ডি, মানব পাচার, ইত্যাদির মত সংগঠিত অপরাধ সহজ হয়। রাজনৈতিক দমন-নিপীড়ন যেমন পুলিশী নিপীড়নকেও রাজনৈতিক দুর্নীতি হিসেবে গণ্য করা হয়।

## আরও দেখুন
* ট্রান্সপারেন্সি ইন্টারন্যাশনাল

বিষয়শ্রেণী:রাজনৈতিক দুর্নীতি
বিষয়শ্রেণী:রাজনৈতিক পরিভাষা
বিষয়শ্রেণী:দুর্ব্যবহার
বিষয়শ্রেণী:সংঘবদ্ধ অপরাধমূলক কার্যকলাপ
বিষয়শ্রেণী:নির্বাচনী প্রতারণা
কড়তা ওজন

থাম্ব|কড়তা ওজন
**কড়তা ওজন** কখনও কখনও বলা **ভারমুক্ত ওজন**, খালি গাড়ির বা কন্টেইনারের ওজন। স্থূল ওজন (বোঝাইকৃত ওজন) থেকে এটা বিয়োগ করে পণ্যের মূল ওজন হিসাব করা সম্ভব। এর সর্বাধিক ব্যবহার হয়ে থাকে পরিবহনকৃত পণ্যের মুল্যের উপর শুল্কায়ন করার ক্ষেত্রে অথবা বজরা, রেল, রাস্তা, বা অন্যান্য ট্রাফিক এর খাজনা প্রতিষ্ঠার জন্যে বিশেষভাবে যেখানে পণ্যের পরিমাণের সাথে খাজনার পরিমাণ পরিবর্তিত হয় (যেমন ইরি প্রণালী)। হিসাবের সুবিধার্থে রেলপথের গাড়ি (বগি) এবং সড়কের যান সমূহের বাইরের পার্শে কড়তা ওজন লিপিবদ্ধ থাকে। কড়তা ওজনের ব্যবহার দেখা যায় পানির তলদেশে অবস্থিত যেকোন আকৃতিগত সমীক্ষার ক্ষেত্রে।

কড়তা (টেয়ার) শব্দটি উৎপন্ন হয়েছে মধ্য ফরাসি শব্দ টেয়ার "অভাব ও অসম্পূর্ণতার জন্যে পণ্যের অপচয়", ইতালীয় টারা, এবং আরবি طرح তারা থেকে। শাব্দিক অর্থ  "পণ্য বাদ বা প্রত্যাখ্যান করা" টারাহা অর্থ "প্রত্যাখ্যান করা"

কড়তা ওজনের হিসাব করা হয় রান্নাঘর থেকে বিশ্লেষণাত্মক (বৈজ্ঞানিক) ওজন মাপার যন্ত্রে। প্রায় সকল নিক্তিতেই পুন:স্থাপন বোতাম থাকে যার সাহায্যে একটি খালি পাত্র ওজন মাপার তলে স্থাপন করে নিক্তির কাটা শূন্য এ স্থাপন করা হয়, যাতে পরবর্তীতে যেকোন ওজন পরিমাপ করলে শুধুমাত্র পণ্যের ওজন দেখা যায় (পাত্র ব্যতীত)।

স্থূল ওজন (মোট ওজন) = মূল ওজন (পণ্যের মূল ওজন) + কড়তা ওজন (খালি কনটেইনারের ওজন)।

## তথ্যসূত্র

## বহিঃসংযোগ
* Yam, K. L., "Encyclopedia of Packaging Technology", John Wiley & Sons, 2009, 
* SOLAS: container weighing method 1 & 2

বিষয়শ্রেণী:ভর
বিষয়শ্রেণী:কন্টেইনার
বিষয়শ্রেণী:পাত্র
হাইড্রাঞ্জিয়া

**হাইড্রাঞ্জিয়া** (বৈজ্ঞানিক নাম: *Hydrangea macrophylla*) (ইংরেজি: **bigleaf hydrangea** বা **French hydrangea** বা **lacecap hydrangea** বা **mophead hydrangea** বা **penny mac and hortensia**) হচ্ছে **Hydrangeaceae** পরিবারের *Hydrangea* গণের একটি গুল্ম জাতীয় ফুল গাছ।

## বর্ণনা
গাছটি ৩ থেকে ৬ ফুট লম্বা হয়। এই গাছের পাতা হালকা সবুজ এবং গাঢ় সবুজ দুই ধরনেরই হয়ে থাকে। পাতার কিনারা খাজকাটা। এই গাছ ঝোপা আকারের হয়। ফুলের রং নীল, গোলাপি, সাদা, হালকা লাল ইত্যাদি হয়ে থাকে। বসন্তের শুরুতে এ গাছে কচি পাতা গজাতে শুরু করে। গ্রীষ্মে পাতায় ভরে যায়। জুলাই মাসে কলি আসে এবং ফুল ফোটা, সেপ্টেম্বরের শেষ পর্যন্ত ফুল ফুটতে থাকে। গ্রীষ্মকাল থেকে হেমন্তকাল পর্যন্ত এই ফুলের স্থায়িত্ব হয়।

## বিস্তৃতি
এই গাছে আদি নিবাস দক্ষিণ ও পূর্ব এশিয়ার চীন, জাপান, কোরিয়া, ইন্দোনেশিয়া এবং উত্তর ও দক্ষিণ আমেরিকা।

## চিত্রশালা
 
Image:Hydrangea MacrophyllaTaube.JPG|*H. m.* 'Taube' lacecap flower
Image:Nikko Petals 1.jpg|*H. m.* 'Nikko Blue' petals exhibiting the 'blueing' effects of aluminium sulfate solution
Image:Gakuajisai6183.jpg|*H. m.* **Gakuajisai**, lacecap flowers
Image:Bigleaf Hydrangea Hydrangea macrophylla 'Tokyo Delight' Pink 3008px.jpg|*H. m.* 'Tokyo Delight' Pink summertime flowers
File:Hydrangeaceae - Hydrangea macrophylla - Red Ace.JPG|*H. m. 'Red Ace'
File:Hydrangea macrophylla - Pia.JPG|*H. m. 'Pia' 
File:Hydrangeaceae - Hydrangea macrophylla - Beauté Vendomoise.JPG|*H. m. 'Beauté Vendomoise'
File:Hydrangeaceae - Hydrangea macrophylla 'Buntspecht', Villa Serra, Genova, Italy.jpg|*H. m. 'Bunspecht'
File:Hydrangeaceae - Hydrangea macrophylla - Geoffrey Chadbund.JPG|*H. m.'Geoffrey Chadbund'
File:Hydrangeaceae - Hydrangea macrophylla - Harlequin.JPG|*H. m. 'Harlequin'
File:Hydrangeaceae - Hydrangea macrophylla - La Marne.JPG|*H. m. 'La Marne'
File:Hydrangeaceae - Hydrangea macrophylla - Mariesii.JPG|*H. m. 'Mariesii'
File:Hydrangeaceae - Hydrangea macrophylla - Merveille.JPG|*H. m. 'Merveille'
File:Hydrangeaceae - Hydrangea macrophylla - Satinette.JPG|*H. m. 'Satinette'
File:Hydrangeaceae - Hydrangea macrophylla - Zaunkoenig.JPG|''H. m. 'Zaunkoenig'


## তথ্যসূত্র

বিষয়শ্রেণী:চীনের উদ্ভিদ
বিষয়শ্রেণী:জাপানের উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:কোরিয়ার উদ্ভিদ
বিষয়শ্রেণী:আমেরিকার উদ্ভিদ
বিষয়শ্রেণী:এশিয়ার উদ্যান উদ্ভিদ
প্রথম মেহমেদ গিরায় খান

ডান|থাম্ব|181x181পিক্সেল|প্রথম মেহমেদ গিরায় খান (বামে), ও তাঁর পিতা মেংলি গিরায় খান (মাঝখানে)। (ডানে) অটোমান সুলতান দ্বিতীয় বায়েজিদ।
**প্রথম মেহমেদ গিরায় খান** ছিলেন ক্রিমিয়ান খানাতের খান বা শাসক। তাঁর শাসনামল ছিল ১৫১৫-১৫২৩।

তিনি গ্রেট খান হিসেবে পরিচিত ছিলেন। ক্রিমিয়ান খানাতের খান প্রথম মেংলি গিরায় তার পিতা। মেহমেদ গিরায়ের জন্ম হয় ১৪৬৫ সালে, মৃত্যু ১৫২৩ সালে।

তিনি হাসান বে-এর কন্যা নুরুম সুলতান খাতুনকে বিয়ে করেছিলেন।

## তথ্যসূত্র

বিষয়শ্রেণী:১৪৬৫-এ জন্ম
বিষয়শ্রেণী:১৫২৩-এ মৃত্যু
প্রথম সাদেত গিরায় খান

**প্রথম সাদেত গিরায় খান** (১৪৯৪-১৫৩৮) ১৫২৪ থেকে ১৫৩২ সাল পর্যন্ত ক্রিমিয়ান খানাতের খান ছিলেন।

## জীবন
তার পিতা মেংলি গিরায় খান, পিতার মৃত্যুর পর তার ভাই প্রথম মেহমেদ গিরায় খান ক্রিমিয়ান খানাতের খান হন। ভাই মেহমেদ গিরায় খানের পর খান হন মেহমেদ গিরায়ের পুত্র প্রথম গাজি গিরায় খান হন। গাজি গিরায়ের পর ১৫২৪ সালে খান হন প্রথম সাদেত গিরায় খান। ১৫৩৮ সালে তার মৃত্যুর পর খান হন ভাই মেহমেদ গিরায়ের পুত্র প্রথম ইসলাম গিরায় খান।

বিষয়শ্রেণী:১৪৯৮-এ জন্ম
বিষয়শ্রেণী:১৫৩৮-এ মৃত্যু
বিষয়শ্রেণী:১৪৯২-এ জন্ম
প্রথম গাজি গিরায় খান

**গাজি গিরায় খান** (১৫০৪-১৫২৪), ছিলেন ক্রিমিয়ান খানাতের খান।

## জীবন
তিনি ছিলেন প্রথম মেহমেদ গিরায় খান এর পুত্র। ১৫২৩ সালে পিতার মৃত্যুর পর তিনি ক্রিমিয়ান খানাতের খান হিসেবে দায়িত্বগ্রহণ করেন। মাত্র ২০ বছর বয়সে ১৫২৪ সালে তিনি মৃত্যুবরণ করেন। তার মৃত্যুর পর খান হন তার চাচা সাদেত গিরায় খান।

## বহিঃসংযোগ

বিষয়শ্রেণী:১৫০৪-এ জন্ম
বিষয়শ্রেণী:১৫২৪-এ মৃত্যু
হলিডে: এ সোলজার ইজ নেভার অফ ডিউটি

**হলিডে: এ সোলজার ইজ নেভার অফ ডিউটি** ২০১৪ সালের একটি বলিউডনির্মিত থ্রিলার ও অ্যাকশনধর্মী হিন্দি চলচ্চিত্র। এই সিনেমার পরিচালক এ আর মুরুগাদস। দক্ষিণী চলচ্চিত্র থুপ্পকি'র অনুকরণে হিন্দিতে এই চলচ্চিত্রটি তৈরী হয়।

## কাহিনী
বিরাট বকশী ভারতীয় সেনাবাহিনীর একজন ক্যাপ্টেন। ছুটিতে বাড়ি আসার পর তার মা, বাবা, বোন তাকে জোর করে পাত্রী দেখাতে নিয়ে যায় কিন্তু পাত্রী সাইবাকে তার পছন্দ হয়না। ঘটনা পরম্পরায় সাইবার সাথে যোগাযোগ হলে তারা একে অপরকে পছন্দ করতে শুরু করে। বিরাটের ঘনিষ্ঠ বন্ধু মখিয়া মুম্বাই পুলিশের সাব ইনস্পেক্টর। তারা দুজনে বাসে যাওয়ার সময় অন্য এক ব্যক্তির পকেটমার হলে তারা বুঝতে পারে বাসের ভেতরেই পকেটমার আছে। পকেটমার চিহ্নিত হলেও অন্য এক ব্যক্তি আচমকা পালাতে থাকে। বিরাটের সন্দেহ হলে সে তাকে তাড়া করে ধরে এবং বুঝতে পারে এই ব্যক্তি সন্ত্রাসবাদী কাজের সাথে যুক্ত। বাসটি প্রবল বিস্ফোরনে ধংস হয়ে যায়। লোকটিকে পুলিশের হাতে তুলে দেওয়া হয় কিন্তু সে হসপিটাল থেকে পালায়। বিরাট তাকে আবার পালানোর সময় ধরে ফেলে ও বাড়িতে নিয়ে এসে অত্যাচার করে জেনে নেয় এক পুলিশ কর্তা এই পলায়নের পেছনে ছিল। বিরাট নিজে গভীর রাত্রে সেই পুলিশ কর্তাকে গিয়ে জানায় সে ডিফেন্স ইন্টেলিজেন্স এজেন্সির একজন অফিসার। পুলিশ অফিসার আত্মহত্যা করতে বাধ্য হয়। বিরাট ক্রমশ জানতে পারে গোটা দেশে স্লিপার সেলের মাধ্যমে সন্ত্রাসবাদী কার্যকলাপ ছড়িয়ে দেওয়ার জন্যে গভীর ষড়যন্ত্র চলছে। সে তার বারোজন সেনাবাহিনীর সহকর্মী কে নিয়ে এই চক্রান্তের মোকাবিলায় তৈরি হয়। স্লীপার সেলের কয়েকজনকে বিরাটরা হত্যা করলে ভারত পাকিস্তান সীমান্তের থর নামক জায়গা থেকে মুম্বাইতে আসে এই সন্ত্রাসবাদীদের প্রধান নেতা। তার সাথে কেন্দ্রীয় সরকারের প্রতিরক্ষা দপ্তরের উচ্চপদস্থ কর্তাও এই দেশবিরোধী ষড়যন্ত্রে যুক্ত। সে স্লীপার সেলের মাধ্যমে বিরাটের সহকর্মীদের সমস্ত গতিবিধি জেনে নিয়ে চ্যালেঞ্জ ছুঁড়ে দেয় বিরাটকে। বাকি সাথীদের প্রান রক্ষার্থে শেষ পর্যন্ত পুরো দলের মুখোমুখি হয় বিরাট।

## অভিনয়
* অক্ষয় কুমার - বিরাট বকশী
* সোনাক্ষী সিনহা - সাইবা
* গোবিন্দ - মেজর
* অপূর্বা অরোরা - পিঙ্কি বকশী
* সুমিত রাঘবন - মখিয়া

## তথ্যসূত্র

বিষয়শ্রেণী:২০১৪-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:রহস্য চলচ্চিত্র
বিষয়শ্রেণী:প্রীতম সুরারোপিত চলচ্চিত্র
বিষয়শ্রেণী:চলচ্চিত্রে ভারতীয় সেনাবাহিনী
বিষয়শ্রেণী:মহারাষ্ট্র পুলিশের কাল্পনিক চিত্রায়ণ
বিষয়শ্রেণী:তামিল চলচ্চিত্রের হিন্দি পুনর্নির্মাণ
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১৪-এর মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
ইউকে এইড

থাম্ব|আন্তর্জাতিক উন্নয়ন বিভাগ
**আন্তর্জাতিক উন্নয়ন বিভাগ** (, সংক্ষেপে DFID) বা **ইউকে এইড** (UK Aid) যুক্তরাজ্য সরকারের একটি বিভাগ যা বিদেশে সাহায্য প্রদানের জন্য দায়িত্বপ্রাপ্ত। এই বিভাগের লক্ষ্য হচ্ছে "টেকসই উন্নয়ন উৎসাহিত করা এবং বিশ্বব্যাপী দারিদ্র্য দূর করা।" যুক্তরাজ্যের করদাতাদের অর্থায়ন দ্বারা এই উন্নয়ন প্রকল্পগুলি পরিচালিত হচ্ছে। ডিএফআইডি-এর মূল কর্মসূচী হল বিশ্বব্যাপী শিক্ষা, স্বাস্থ্য, সামাজিক সেবা, পানি সরবরাহ এবং পয়ঃনিষ্কাশন, সরকার ও সুশীল সমাজ, অর্থনীতি (অবকাঠামো, উৎপাদন ক্ষেত্র এবং উন্নয়ন পরিকল্পনা), পরিবেশ সংরক্ষণ, গবেষণা এবং মানবিক, ইত্যাদি ক্ষেত্রে সহায়তা প্রদান করা।

বিষয়শ্রেণী:যুক্তরাজ্যের বৈদেশিক সম্পর্ক
বিষয়শ্রেণী:আন্তর্জাতিক উন্নয়ন
বিষয়শ্রেণী:আন্তর্জাতিক উন্নয়ন সংস্থা
বেক্সিমকো ফার্মাসিউটিক্যালস

**বেক্সিমকো ফার্মাসিউটিক্যালস**  (ডিএসই : BXPHARMA এলএসই: BXP), আরো পরিচিত  **বেক্সিমকো ফার্মা** নামে, হচ্ছে বাংলাদেশের একটি    ঔষধ প্রস্তুতকারী প্রতিষ্ঠান। এটি বেক্সিমকো গ্রুপের একটি প্রতিষ্ঠান।

## কর্পোরেট ইতিহাস

## ফ্যাক্টরিসমূহ

## রপ্তানি

## তথ্যসূত্র

## বহিঃসংযোগ
* 
* 

বিষয়শ্রেণী:বাংলাদেশের ঔষধ প্রস্তুতকারক কোম্পানি
বিষয়শ্রেণী:১৯৮০-এ প্রতিষ্ঠিত ঔষধ প্রস্তুতকারক কোম্পানি
বিষয়শ্রেণী:বেক্সিমকো গ্রুপ
বিষয়শ্রেণী:ঢাকা ভিত্তিক প্রস্তুতকারক কোম্পানি
বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি
জিয়াউল হক জিয়া

**জিয়াউল হক জিয়া** (১১ মার্চ ১৯৫৩ - ৪ নভেম্বর ২০১৬) একজন বাংলাদেশী রাজনীতিবিদ ছিলেন। তিনি লক্ষ্মীপুর-১ আসনের ৩বারের সংসদ সদস্য ও অষ্টম জাতীয় সংসদে স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেন।

## প্রাথমিক জীবন
জিয়াউল হক জিয়া ১৯৫৩ সালের ১১ই মার্চ লক্ষ্মীপুর জেলার রামগঞ্জ উপজেলার ভাদুর ইউনিয়নের কেতুড়ি গ্রামে জন্মগ্রহণ করেন। তিনি রূপালী ব্যাংকের অফিসার্স এসোসিয়েশনের সাধারণ সম্পাদক ও ব্যাংক এমপ্লয়িজ ফেডারেশনের মহাসচিব ছিলেন।

## রাজনৈতিক জীবন
জিয়াউল হক জিয়া ১৯৮৬ সালে বাংলাদেশ জাতীয়তাবাদী দলে যোগদান করেন। বিএনপির প্রার্থী হিসেবে তিনি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে লক্ষ্মীপুর-১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়ে ছিলেন। অষ্টম জাতীয় সংসদে স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেন।

## মৃত্যু
জিয়াউল হক জিয়া ৪ নভেম্বর ২০১৬ সালে ব্যাংককের বামরুনগ্রাদ হাসপাতালে বাংলাদেশ সময় সকাল সাড়ে ৮টায় কোলন ক্যান্সারে চিকিৎসাধীন অবস্থায় মৃত্যুবরণ করেন। তিনি দীর্ঘদিন ধরে অসুস্থ ছিলেন।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:স্থানীয় সরকার, পল্লী উন্নয়ন ও সমবায় মন্ত্রী
বিষয়শ্রেণী:বামরুনগ্রাদ হাসপাতালে মৃত্যুবরণ করা ব্যক্তি
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:ষষ্ঠ জাতীয় সংসদ সদস্য
এলিজা নেলসন

**এলিজা নেলসন** জন্মসূত্রে **এলিজা মেনডোনসা** (জন্ম ২৭ সেপ্টেম্বর ১৯৫৬) একজন ভারতীয় হকি খেলোয়াড় এবং ভারতের জাতীয় মহিলা হকি দলের প্রাক্তন অধিনায়িকা। পুনের একটি গোয়ান পরিবারে উনি জন্মগ্রহণ করেন ও ভারতীয় রেল দলে হকি খেলতেন। .১৯৮২ সালে নতুন দিল্লীতে অনুষ্ঠিত নবম এশিয়ান গেমসে সোনাজয়ী মহিলা হকি দলের উনি অধিনায়িকা ছিলেন। ১৯৮০ মস্কো অলিম্পিকে চতুর্থ স্থান লাভ করা ভারতীয় হকি দলেরও উনি সদস্যা ছিলেন। ১৯৮১ সালে উনি অর্জুন পুরস্কারে সন্মানিত হন এবং ভারত সরকার ১৯৮৩ সালে ওনাকে পদ্মশ্রী সন্মানে ভূষিত করেন।

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ফিল্ড হকি খেলোয়াড়
বিষয়শ্রেণী:ভারতের অলিম্পিক ফিল্ড হকি খেলোয়াড়
বিষয়শ্রেণী:১৯৮০ গ্রীষ্মকালীন অলিম্পিকের ফিল্ড হকি খেলোয়াড়
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:অর্জুন পুরস্কার প্রাপক
বিষয়শ্রেণী:পুণের ফিল্ড হকি খেলোয়াড়
বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:এশিয়ান গেমসে ফিল্ড হকিতে পদক বিজয়ী
বিষয়শ্রেণী:১৯৮২ এশিয়ান গেমসের ফিল্ড হকি খেলোয়াড়
বিষয়শ্রেণী:১৯৮২ এশিয়ান গেমসে পদক বিজয়ী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:১৯৮২ এশিয়ান গেমসের পদক বিজয়ী
জঙ্গলকন্যা সেতু

** জঙ্গলকন্যা সেতু ** বা *ভসরাঘাট সেতু*  হল ঝাড়গ্রাম জেলার নয়াগ্রাম-এ অবস্থিত একটি সেতু। এই সেতুটি ২০১৬ সালে চালু হয়।  এই সেতুটি সুবর্ণরেখা নদীর উপর নির্মিত হয়েছে সেতুটি প্রায়  দীর্ঘ।এটি পশ্চিমবঙ্গের দীর্ঘতম সেতু।এত দিন নয়াগ্রাম থেকে গোপীবল্লভপুর হয়ে খড়গপুর আসতে পাড়ি দিতে হত প্রায় ৯৫ কিলোমিটার রাস্তা৷  ১.৪৭২  কিমি লম্বা এই জঙ্গলকন্যা সেতু ধরে নয়াগ্রাম-কেশিয়ারি হয়ে খড়গপুর পৌঁছতে পাড়ি দিতে হবে মাত্র ৪৫ কিলোমিটার পথ৷ 

## নির্মাণের ইতিহাস
নয়াগ্রাম ও কেশরির মাঝে বয়েচলেছে সুবর্ণরেখা।ফলে এই এলাকার যোগাযোগের প্রদান বাধা এই নদী।২০১১ সালে মুখ্যমন্ত্রী মমতা বন্দ্যোপাধ্যায় ভসরাঘাট সেতু নির্মাণের ঘোষণা করেন।তবে এখানে আগে থেকেই অস্থায়ী সেতু ছিল ।যা প্রতিবছর নির্মাণ করা হত এবং বর্ষার সময় ভেঙ্গে যেতো।এর পর কংক্রিটের সেতু নির্মাণ শুরু হয়।প্রায় তিন কিলোমিটার এই সেতুর নির্মাণ শেষ হয় ২০১৬ সালে।ওই বছরের ১১ ফেব্রুয়ারি সেতুটি উদ্ভোদন করেন মুখ্যমন্ত্রী মমতা বন্দ্যোপাধ্যায়।

## দূর্ঘটনা
জেলার কেশিয়াড়ী ও নয়াগ্রাম এর সংযোগকারী জঙ্গলকন্যা সেতু গত ১১ তারিখে উদ্বোধনের ১৫ দিন পর ২৬ ফেব্রুয়ারি (২০১৬) সেতুর পিলারে (রেলিং) নিয়ন্ত্রণ হারিয়ে ধাক্কা মারে একটি যাত্রীবাহী বাস৷ পঞ্চাশ জন যাত্রী নিয়ে মেদিনীপুর থেকে নয়াগ্রাম যাচ্ছিল বেসরকারি বাসটি৷ অত্যন্ত দ্রুতগতিতে যাচ্ছিল বাসটি৷ জঙ্গলকন্যা সেতুতে ওঠার সময়ে পিলারে ধাক্কা মারে বাসটি৷

## আরও দেখুন
* পশ্চিমবঙ্গের সেতুসমূহের তালিকা

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের সেতু
জোধা আকবর (টিভি ধারাবাহিক)

**জোধা আকবর** জি টিভিতে প্রচারিত একটি ঐতিহাসিক ধারাবাহিক। এটি ১৮ জুন ২০১৩ থেকে ৭ আগস্ট ২০১৫ পর্যন্ত প্রচারিত হয়। বালাজী টেলিফিল্মসের ব্যানারে ধারাবাহিকটি প্রযোজনা ও পরিচালনা করেছেন একতা কাপুর। এতে নাম ভূমিকায় অভিনয় করেছেন রজত টুকাস ও পরিধি শর্মা।

## কাহিনীসংক্ষেপ
এই কাহিনী মুঘল সম্রাট জালালউদ্দীন মোহাম্মদ আকবর এবং হিন্দুস্থানের মল্লিকা মারিয়াম-উজ-জামানি বেগমের সময়ের সমাজকে নিয়ে রচিত।

## অভিনয়ে
* রজত টোকাস - *[[আকবর|জালালউদ্দীন মোহাম্মদ আকবর]]*
* পরিধি শর্মা - *[[জোধাবাই|মরিয়ম-উজ-জামানী]]*
* বরি ভাতিয়া - *[[জাহাঙ্গীর|নুরুদ্দীন মোহাম্মদ সেলিম]]*
* লাভিনা ট্যান্ডন - *রোকেয়া সুলতান বেগম*
* মনীষা যাদব - *সলিমা সুলতান বেগম*
* অশ্বিনী কালশেখর - *মহম অঙ্গ*
* হীনা পারমার - *[[আনারকলি]]*
* ছায়া পাড়কার - *[[হামিদা বানু বেগম]]*
* অঙ্কিত রায়জাদা - মানসিংহ
* আয়ুশ আনন্দ - *[[আবদুল রহিম খান-ই-খানা]]*
* গোপাল সিং - *[[বীরবল]]*
* বিজয় বদলানি - *[[তানসেন]]*
* কুনাল খোসলা - *কুতুবউদ্দীন কোকা*
* সেজান কে মোদ - *[[সুলতান মুরাদ মির্জা]]*
* গৌরব শর্মা - *[[সুলতান দানিয়াল মির্জা]]*
* অনুরাগ শর্মা - *[[মহারাণা প্রতাপ]]*
* সৌর্য সিং - *টোডর মল*

## তথ্যসূত্র

বিষয়শ্রেণী:ভারতীয় টেলিভিশন নাটক
বিষয়শ্রেণী:ভারতীয় টেলিভিশন ধারাবাহিক
বিষয়শ্রেণী:জি টিভির মৌলিক অনুষ্ঠান
বিষয়শ্রেণী:২০১৫-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৩-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:বালাজী টেলিফিল্মস টেলিভিশন ধারাবাহিক
বিষয়শ্রেণী:জাহাঙ্গীরের সাংস্কৃতিক চিত্রায়ণ
বিষয়শ্রেণী:ইসলাম সম্পর্কিত টেলিভিশন ধারাবাহিক
ছদাহা ইউনিয়ন

**ছদাহা** বাংলাদেশের চট্টগ্রাম জেলার  সাতকানিয়া উপজেলার অন্তর্গত একটি ইউনিয়ন।

## আয়তন
ছদাহা ইউনিয়নের আয়তন ৭৫৩৭ একর (৩০.৫০ বর্গ কিলোমিটার)। এটি সাতকানিয়া উপজেলার সবচেয়ে বড় ইউনিয়ন।

## জনসংখ্যা
২০১১ সালের পরিসংখ্যান অনুযায়ী ছদাহা ইউনিয়নের লোকসংখ্যা ৫৩,৯৬৭ জন। এর মধ্যে পুরুষ ২৬,৩৪৩ জন এবং মহিলা ২৭,৬২৪ জন।

## অবস্থান ও সীমানা
সাতকানিয়া উপজেলার পূর্বাংশে ছদাহা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে বাজালিয়া ইউনিয়ন ও কেঁওচিয়া ইউনিয়ন; পশ্চিমে কেঁওচিয়া ইউনিয়ন, ঢেমশা ইউনিয়ন ও সাতকানিয়া পৌরসভা; দক্ষিণে সাতকানিয়া ইউনিয়ন ও লোহাগাড়া উপজেলার পদুয়া ইউনিয়ন এবং পূর্বে বাজালিয়া ইউনিয়ন ও বান্দরবান জেলার বান্দরবান সদর উপজেলার টংকাবতী ইউনিয়ন ও সুয়ালক ইউনিয়ন অবস্থিত।

## প্রশাসনিক কাঠামো
ছদাহা ইউনিয়ন সাতকানিয়া উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৭টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
ছদাহা ইউনিয়নের সাক্ষরতার হার ৩৮.৮২%। এ ইউনিয়নে ৪টি মাদ্রাসা, ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* ছদাহা কেফায়েত উল্লাহ কবির আহমদ উচ্চ বিদ্যালয়
* ছদাহা-কেঁওচিয়া উচ্চ বিদ্যালয়

;
;মাদ্রাসা
* **আফঝল নগর শাহ দেওয়ান আলী ও ফকির মাওলানা (রহ) (এস.ডি.এফ) দাখিল মাদ্রাসা।**
*ছদাহা মোহাম্মদিয়া খাইরিয়া আলিম মাদ্রাসা
* ছদাহা আদর্শ মহিলা দাখিল মাদ্রাসা
* ছদাহা আয়শা ইসলাম শিক্ষামূলক জনকল্যাণ ট্রাস্ট এবতেদায়ী মাদ্রাসা
* শাহ আব্দুল বারী শাহ আব্দুল জব্বার (রহ.) তা'লীমুল কুরআন নুরানী এবতেদায়ী মাদ্রাসা

;হেফজখানা 
;* আফঝল নগর হযরত উসমান (রাঃ) হেফজ ও এতিমখানা। 
;
;
;প্রাথমিক বিদ্যালয়
* আজিমপুর সরকারি প্রাথমিক বিদ্যালয়
* আফজল নগর সরকারি প্রাথমিক বিদ্যালয়
* উত্তর ছদাহা সরকারি প্রাথমিক বিদ্যালয়
* খোর্দ্দ কেঁওচিয়া সরকারি প্রাথমিক বিদ্যালয়
* ছদাহা আবুল হোসেন মিয়া সরকারি প্রাথমিক বিদ্যালয়
* ছদাহা সরকারি প্রাথমিক বিদ্যালয়
* ছৈয়দাবাদ সরকারি প্রাথমিক বিদ্যালয়
* পূর্ব খোর্দ্দ কেঁওচিয়া সরকারি প্রাথমিক বিদ্যালয়
* পূর্ব ছদাহা সরকারি প্রাথমিক বিদ্যালয়

## যোগাযোগ ব্যবস্থা
ছদাহা ইউনিয়নে চট্টগ্রাম-বান্দরবান মহাসড়ক ও চট্টগ্রাম-কক্সবাজার মহাসড়ক উভয়ের মাধ্যমেই যোগাযোগ করা যায়। সব ধরনের যানবাহনে যোগাযোগ করা যায়।

## ধর্মীয় উপাসনালয়
ছদাহা ইউনিয়নে ৭৮টি মসজিদ, ১০টি ঈদগাহ ও ৫টি মন্দির রয়েছে।

## খাল ও নদী
ছদাহা ইউনিয়নের উপর দিয়ে প্রবাহিত খালগুলো হলো হাঙ্গর খাল, গাওছড়ি খাল, গুইল্লাছড়ি খাল, বুরবুরগা খাল এবং উকিয়ার খাল।

## হাট-বাজার
ছদাহা ইউনিয়নের প্রধান ২টি হাট/বাজার হল উত্তর ছদাহা দস্তিদারহাট এবং ছদাহা ফকিরহাট বাজার।

## দর্শনীয় স্থান
* ছদাহা ছগীর শাহ (রহ.) মাজার
*শৈলকূপ । 
*সন্দীপ্যা পাড়া-মাহালিয়া সংযোগ সড়ক
*ডিঙ্গাবাহা
*ছদাহা ফকির হাট প্রবাসী ফরিদুল আলমের বাড়ি।
*মিয়া বাড়ি (পুরাতন বাড়ি দেউড়ী)
*মুফতি ইয়ার মোহাম্মদের মাজার ও বাসগৃহ
*বহনামড়া আশ্রয়ণ প্রকল্প ও কৃত্রিম লেক
*মেহের আলী কাজী জামে মসজিদ

## জনপ্রতিনিধি
* বর্তমান চেয়ারম্যান: মোরশেদুর রহমান

;চেয়ারম্যানগণের তালিকা

## আরও দেখুন
* সাতকানিয়া উপজেলা
* সাতকানিয়া থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সাতকানিয়া উপজেলার ইউনিয়ন
প্রেক্ষাগৃহ

**চলচ্চিত্র প্রেক্ষাগৃহ** (**সিনেমা হল**, **সিনেমা থিয়েটার, বড় পর্দা, রূপালী পর্দা** নামেও পরিচিত) বলতে এমন একটি স্থান (সাধারণত একটি ভবন) বোঝায়, যার ভেতরে অবস্থিত একটি মিলনায়তনে বা প্রদর্শনী কক্ষে বিনোদনের উপলক্ষে চলচ্চিত্র প্রদর্শন ও অবলোকন করা হয়। বেশিভাগ চলচ্চিত্র প্রেক্ষাগৃহ ব্যবসায়িক উদ্দেশ্যে নির্মিত এবং এগুলিতে প্রবেশ করতে হলে দর্শনার্থীদের প্রবেশপত্র বা টিকেট কিনতে হয়। তবে কিছু স্বল্প সংখ্যক চলচ্চিত্র প্রেক্ষাগৃহ অলাভজনক সংগঠন বা সমিতি দ্বারা পরিচালিত এবং এগুলিতে ঢুকতে আলাদা প্রবেশপত্র লাগে না, তবে একটি সদস্য ফি দেওয়া লাগে। অনেক স্থানে আবার কোনো সংগঠন কর্তৃক বিনামূল্যে প্রদর্শন করা হয়।

প্রেক্ষাগৃহে একটি চলচ্চিত্র প্রক্ষেপক যন্ত্রের মাধ্যমে চলচ্চিত্রটিকে একটি বড় পর্দাতে সম্পাত করে দেখানো হয়। পর্দার সামনে মিলনায়তনের দর্শকেরা বসে চলচ্চিত্রটি উপভোগ করেন। চলচ্চিত্রের কথোপকথন, শব্দ ও সঙ্গীতগুলি দেওয়ালে লাগানো বেশ কিছু শব্দপ্রক্ষেপক বা স্পিকারের মাধ্যমে পরিবেশন করা হয়। ১৯৭০-এর দশক থেকে নিম্ন কম্পাঙ্কের শব্দের জন্য সাব-উফার ধরনের শব্দপ্রক্ষেপক ব্যবহার করা হয়। ২০১০-এর দশকে এসে বেশির ভাগ চলচ্চিত্র প্রেক্ষাগৃহতে ডিজিটাল চলচ্চিত্র প্রক্ষেপণ প্রযুক্তি ব্যবহার করা হচ্ছে। এর ফলে ভারী রিলে ফিতায় ধারণকৃত চলচ্চিত্র তৈরি ও প্রদর্শনের প্রয়োজন ফুরিয়ে গেছে।

বেশির ভাগ প্রেক্ষাগৃহেই প্রদর্শন পর্দাবিশিষ্ট একাধিক কক্ষ বা মিলনায়তন থাকে। একটি মিলনায়তনে দর্শকের আসনগুলি একটি ঢালু মেঝের উপরে সজ্জিত থাকে, যেখানে মেঝের সর্বনিম্ন অংশটি একেবারে পর্দার সামনে এবং সর্বোচ্চ অংশটি পর্দা থেকে দূরে থাকে। অনেক সময় দর্শকদের কাছে কোমল পানীয়, ভূট্টার মুড়ি বা "পপকর্ন" এবং মিষ্টিজাতীয় দ্রব্য এমনকি ঝটপট খাবারও দেওয়া হয়। কিছু প্রেক্ষাগৃহে মদ্যপানীয় বিক্রি করার অনুমতি আছে।

## টীকা

## তথ্যসূত্র

## বহিঃসংযোগ
* 
*Movie theaters early users of air conditioning - Pantagraph (ব্লুমিংটন, ইলিনয় সংবাদপত্র) 

বিষয়শ্রেণী:প্রেক্ষাগৃহ
বিষয়শ্রেণী:মিলনায়তন
বিষয়শ্রেণী:প্রসার ও বিপণন যোগাযোগ
বিষয়শ্রেণী:নাট্যশালা
বিজয় অমৃতরাজ

**বিজয় অমৃতরাজ** (জন্ম ১৪ ডিসেম্বর ১৯৫৩) একজন প্রাক্তন ভারতীয় টেনিস খেলোয়াড়, ক্রীড়া ভাষ্যকার ও অভিনেতা। ১৯৮৩ সালে তিনি পদ্মশ্রী সন্মানে ভূষিত হয়েছেন। 
## প্রাথমিক জীবন
ম্যাগি ধৈরিয়াম ও রবার্ট অমৃতরাজের সন্তান বিজয়ের জন্ম চেন্নাইতে।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:টেনিস খেলোয়াড়
বিষয়শ্রেণী:পদ্মশ্রী প্রাপক
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় পুরুষ টেনিস খেলোয়াড়
বিষয়শ্রেণী:ভারতীয় ক্রীড়া সম্প্রচারক
বিষয়শ্রেণী:ভারতের অলিম্পিক টেনিস খেলোয়াড়
বিষয়শ্রেণী:অর্জুন পুরস্কার প্রাপক
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:তামিল ক্রীড়াবিদ
বিষয়শ্রেণী:১৯৮৮ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:ডন বস্কো স্কুলসের প্রাক্তন শিক্ষার্থী
বিষয়শ্রেণী:ভারতীয় তামিল বংশোদ্ভূত মার্কিন ব্যক্তি
বিষয়শ্রেণী:চেন্নাইয়ের ক্রীড়াবিদ
বিষয়শ্রেণী:জাতিসংঘ শান্তির বার্তাবাহক
বিষয়শ্রেণী:তামিল ব্যক্তি
বিষয়শ্রেণী:ভারতীয় খ্রিস্টান
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:ভারতীয় বংশোদ্ভূত মার্কিন ব্যক্তি
পশ্চিমবঙ্গের সেতুর তালিকা

## তথ্যসূত্র

বিষয়শ্রেণী:পশ্চিমবঙ্গের সেতু
তকদীর

থাম্ব|তাকদীর আরবি শব্দ
**তাকদীরঃ** তাকদীর আরবি শব্দ। এর আভিধানিক  অর্থ হলো: নিয়তি। তাকদীর  হল নির্ধারিত ভাগ্য। এ মহাবিশ্বে যা কিছু ঘটবে আল্লাহ তার পূর্বজ্ঞান ও প্রজ্ঞা অনুযায়ী সেসব কিছু নির্ধারণ করেছেন।  এর প্রতি  বিশ্বাসকে ইসলামে তাকদীর বলা হয়।

ইসলামে তাকদীরের ওপর বিশ্বাস করা আল্লাহ তা‘আলার রবুবিয়াত বা প্রভুত্বের ওপর বিশ্বাস করার অন্তর্ভুক্ত এবং তা ঈমানের ছয়টি রুকনের অন্যতম একটি রুকন।

## হাদিস

## তাকদীরের স্তর

* আল্লাহর অনন্ত জ্ঞানের ওপর বিশ্বাস করা, যা সকল বস্তুকে পরিবেষ্টন করে রেখেছে। এ বিষয়ে কুরআনের অনুবাদ,

* লাওহে মাহফুযে আল্লাহর জ্ঞান অনুযায়ী ভাগ্য লিখে রাখার ওপর বিশ্বাস করা। এ বিষয়ে কুরআনের অনুবাদ, 
হাদীসে বলা হয়েছে, 

* আল্লাহর কার্যকরী ইচ্ছা ও তাঁর ব্যাপক শক্তির ওপর বিশ্বাস করা। এ বিষয়ে কুরআনের অনুবাদ,

হাদীস থেকে জানা যায় এক ব্যক্তি যখন হযরত মুহাম্মাদ (স) কে লক্ষ্য করে বলেছিল ‘আল্লাহ এবং আপনি যা চেয়েছেন’
তখন তিনি বলেছেন, "তুমি কি আমাকে আল্লাহর সমকক্ষ বানিয়ে দিলে? বরং তিনি একাই চেয়েছেন।"

* আল্লাহকে সকল বস্তুর সৃষ্টিকর্তা হিসেবে বিশ্বাস করা। এ বিষয়ে কুরআনের অনুবাদ,

* হাদীসে বলা হয়েছে,

## ভরসা ও ধৈর্যধারণ

ইসলামে তাকদীর বা ভাগ্যের ব্যাপারে মানুষকে কল্যাণ অর্জনের জন্য ও অকল্যাণ বর্জনের জন্য আল্লাহ্-র উপর ভরসা করতে বলা হয়। হাদীসে বলা হয়েছে, 
এছাড়া বিপদে ধৈর্য ধারণ করতে এবং তা সন্তুষ্টচিত্তে মেনে নিতে বলা হয়। হাদীসে বলা হয়েছে, 
এ বিষয়ে কুরআনের অনুবাদ, 

## ইরাদা

ইরাদাকে দুই প্রকারে ভাগ করা হয় :
* ইরাদা কাউনিয়া ক্বাদারিয়া (সৃষ্টিগত ও প্রাকৃতিক ইচ্ছা) : সকল সৃষ্টিকূলের জন্য আল্লাহর নির্ধারিত ইচ্ছা যেটি সংঘটিত হয়।
* দ্বিতীয়: ইরাদা দীনিয়া শর‘ঈয়াহ (দ্বীন হিসেবে আল্লাহর ইচ্ছা) : দীনী নির্দেশ বা উদ্দেশ্য।
 
ইসলামী বিশ্বাস অনুসারে, আল্লাহর সৃষ্টিগত ইচ্ছা বাস্তবায়িত হয়, সেখানে শরী‘আতগত ইচ্ছা থাকতেও পারে নাও থাকতে পারে। যদিও আল্লাহ অন্যায় সংঘটিত হওয়ার ইচ্ছা করেন ঘটে যাওয়ার দিক থেকে, কিন্তু তিনি তা দ্বীন হিসাবে পছন্দ করেন না, ভালোবাসেন না ও তার প্রতি নির্দেশও দেন না। বরং তা থেকে নিষেধ করেন। অন্যদিকে আনুগত্যপূর্ণ কর্ম ও ঈমান আনয়ন করাকে আল্লাহ তা‘আলা ভালোবাসেন, সেটার নির্দেশ দিয়েছেন, সুন্দর প্রতিদানের প্রতিশ্রুতি দিয়েছেন। যদিও তার ইচ্ছা ছাড়া তার অবাধ্য হওয়া যায় না।

## মাধ্যম গ্রহণ বা উপায় অবলম্বন

ইসলামী বিশ্বাস অনুসারে, যদি বিপদ থেকে রক্ষাকারী মাধ্যম, যা গ্রহণ করার জন্য ইসলামী শরী‘আত অনুমতি দিয়েছে, তা পরিত্যাগ করার কারণে কেউ বিপদে পতিত হয়, তবে সে নিজেকে বিপদ থেকে রক্ষাকারী মাধ্যম গ্রহণ না করার কারণে দোষী হবে। আর যদি এই বিপদ প্রতিরোধ করার ক্ষমতা তার না থাকে, তবে ধৈর্যধারণ করলে সে পূণ্যের অধিকারী হবে।
ইসলামের নবীগণ নিজেদেরকে শত্রু থেকে রক্ষা করার জন্য বিবিধ পদ্ধতি ও মাধ্যম গ্রহণ করেছিলেন।

## তথ্যসূত্র

## তথ্য উৎসসমূহ
* 

## অধিকতর পঠন
* 

বিষয়শ্রেণী:ইসলামি পরিভাষা
শরৎচন্দ্র বসু

**শরৎচন্দ্র বসু** (জন্ম: ৬ সেপ্টেম্বর,১৮৮৯ — মৃত্যু: ২০ ফেব্রুয়ারি, ১৯৫০) ছিলেন একজন বাঙালি জাতীয়তাবাদী, পেশায় ব্যারিস্টার এবং ভারতের স্বাধীনতা কর্মী। তিনি জানকীনাথ বসুর ছেলে এবং নেতাজী সুভাষ চন্দ্র বসুর মেজ দাদা। তিনি ব্রিটিশ বিরোধী আন্দোলন করেন ও পরবর্তীকালে একটি বৃহত্তর স্বাধীন বাঙালারাষ্ট্র সমাজবাদী জনতাতন্ত্র প্রতিষ্ঠার লক্ষে কাজ করে গেছেন। তিনি ভারতীয় সশস্ত্র বিপ্লবী আন্দোলনের একজন নৈতিক সমর্থক ছিলেন। স্বাধীনতা সংগ্রামীদের হয়ে আদালতে বিনা পারিশ্রমিকে সওয়াল করতেন। তার স্ত্রী  বিভাবতী বসুও গান্ধীবাদী আন্দোলন ও স্বাধীনতা সংগ্রামে সহযোগী ভূমিকা নেন।
থাম্ব|শরৎচন্দ্র বসুর মুর্তি, কলকাতা হাইকোর্ট

## রাজনৈতিক কর্মজীবন
১৯৩৬ থেকে ১৯৪৭ সালের জানুয়ারি পর্যন্ত তিনি কংগ্রেসের ওয়ার্কিং কমিটির সদস্য ছিলেন। তিনি ১৯৪৬ সালে অন্তর্বর্তীকালীন সরকারের মন্ত্রী ছিলেন। কেবিনেট মিশন পরিকল্পনা নিয়ে কংগ্রেসের ভূমিকা সম্পর্কিত ইস্যুতে তিনি ১৯৪৭ সালে তার সদস্য পদ ত্যাগ করেন। একজন দেশপ্রেমিক বাঙালি হিসেবে শরৎচন্দ্র বসু বাংলা বিভাগের ঘোর বিরোধী ছিলেন। তিনি সমাজ, জাতি ও ভাষার ভিত্তিতে গঠিত স্বশাসিত সমাজতান্ত্রিক রাজ্যসমুহের সমন্বয়ে একটি অখণ্ড ভারত শিথিল সমবায়রাষ্ট্র গঠনের পক্ষে ছিলেন। ইউগোশ্লাভিয়া ধাচের রাষ্ট্র গঠনের পরিকল্পনা তার মাথায় ছিলো। কিন্তু ভারতীয় রাজনৈতিক নেতৃত্ব কর্তৃত্ববাদী পুজিবাদীকেন্দ্রিক বিধায় তার স্বপ্ন প্রসব হওয়া আগেই মৃত্যু বরন করে। তিনি বাঙালী জাতীয়তাবাদ আর সমাজতান্ত্রিক চিন্তা পরস্পর পরিপুরক হিসেবে দেখতেন। তার চিন্তাধারা বাম ও ডান ধারার রাজনীতির সাথে বৈরীতাপুর্ন ছিলো। তার অনুজ নেতাজী অন্তর্ধান পরে একা হয়ে অনেকটা হতাশগ্রস্থ হয়ে গিয়েছিলেন। এক পর্যায়ে হাল ছেড়ে দিতে বাধ্য হন। বাংলার মুখ্যমন্ত্রী হোসেন শহীদ সোহরাওয়ার্দীর সাথে তার চিন্তাধারার যথেষ্ট মিল ছিল। সোহরাওয়ার্দীও এ সময় আনুষ্ঠানিকভাবে সম্মিলিত স্বাধীন বাংলা বাস্তবায়নের পরিকল্পনা উপস্থাপন করেন। উভয় নেতা পরবর্তী সময়ে একটি অখণ্ড স্বাধীন বাংলার স্বপ্ন বাস্তবায়নের লক্ষ্যে এক হয়ে কাজ করেন।

## মৃত্যু
তিনি ১৯৫০ সালের ২০শে ফেব্রুয়ারি কলকাতায় মৃত্যু হয়।

## তথ্যসূত্র

## বহিঃসংযোগ

বিষয়শ্রেণী:১৮৮৯-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ
বিষয়শ্রেণী:বাঙালি ভারতীয় স্বাধীনতা সংগ্রামী
বিষয়শ্রেণী:ভারতীয় ব্যারিস্টার
বিষয়শ্রেণী:ভারতের কেন্দ্রীয় বিধানসভার সদস্য
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের রাজনীতিবিদ
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:ভারতের কেন্দ্রীয় আইনসভার সদস্য
বিষয়শ্রেণী:বাঙালি হিন্দু
বিষয়শ্রেণী:বাঙালি জাতীয়তাবাদী
বিষয়শ্রেণী:২০শ শতাব্দীর বাঙালি
বিষয়শ্রেণী:কলকাতার রাজনীতিবিদ
বিষয়শ্রেণী:কলকাতার আইনজীবী
বিষয়শ্রেণী:কলকাতার_সক্রিয়কর্মী
নাইটিনল

**নাইটিনল** হলো এমন এক ধরনের ধাতু যাকে বিকৃতির পর পুর্বের আকৃতিতে খুব সহজেই ফিরিয়ে আনা যায়। অর্থাৎ নাইটিনল দিয়ে কিছু তৈরী করার পর যদি কোনো কারণে এর আকৃতি বিনষ্ট হয়, তো খুব সহজেই এটি পুর্বের অবস্থায় পাওয়া যায়। যেমন ধরা যাক- একটি সোজা নাইটিনল তারকে প্যাচিয়ে বাঁকা করা হল সাথে গিটও দিয়ে দেওয়া হলো। 

এবার এই বাঁকা তারটাকে গরম পানিতে ছেড়ে দিলেই ঘটবে সবথেকে মজার ঘটনা। বাঁকা তারটা খুব দ্রুত সেকেন্ডের মধ্যে পূর্বের অবস্থায় চলে আসবে, সোজা হয়ে যাবে, গিটও খুলে যাবে। 

শুধু সোজা নাইটিনল তার না, নাইটিনলের সেফটিপিন, বৃত্তাকার নাইটিনলও এমন হবে।(ইউ

আর নাইটিনলের এই বিশেষ ধর্মের জন্য একে বলা হয় ম্যাজিক মেটাল।

এবার আসি নাইটিনলের পরিচিতিতে।
থাম্ব|নাইটিনল
নিকেল টাইটিনিয়াম যা নাইটিনল নামে পরিচিত। নাইটিনল হলো সংকর ধাতু যা নিকেল ও টাইটিনিয়ামের সমান আণবিক অনুপাতে তৈরী।

নাইটিনল সংকর ধাতুটি দুটি খুবই অনন্য ও খুবই কাছাকাছি সম্পর্কযুক্ত ধর্ম প্রদর্শন করে।

১) আকৃতি ধরে রাখার অনন্য ক্ষমতা যাকে  Shape Memory বলে।

২)বিশেষ ধরনের স্থিতিস্থাপকতা ( superelasticity বা pseudoelasticity)

Shape memory হচ্ছে বিশেষ ধরনের বৈশিষ্ট যা নাইটিনলকে একটি নির্দিষ্ট তাপমাত্রার পরিসরে তার আকৃতি ধরে রাখতে সাহায্য করে।  নাইটিনল দিয়ে কোনো কিছু তৈরীর সময় নির্দিষ্ট আকৃতি দেওয়ার ক্ষত্রে তাপমাত্রা খুব বড় প্রভাবক। তৈরির সময়ের এই তাপমাত্রাকে রুপান্তরক তাপমাত্রা বলে।

নাইটিনলের বিশেষ ধরনের স্থিতিস্থাপকতা একটি ক্ষুদ্র তাপমাত্রার পরিসরে হয়ে থাকে যা এর রুপান্তর তাপমাত্রার বেশি। এই কারণেই বাঁকা তার টি এই রুপান্তর তাপমাত্রার বেশি তাপমাত্রার গরম পানিতে দেওয়ার ফলে সোজা হয়।

তথ্যসূত্র:

১)https://en.m.wikipedia.org/wiki/Nickel_titanium

বিষয়শ্রেণী:নিকেলের সংকর ধাতু
বিষয়শ্রেণী:টাইটেনিয়ামের সংকর ধাতু
বিষয়শ্রেণী:মার্কিন যুক্তরাষ্ট্রের নৌবাহিনী
বিষয়শ্রেণী:উপাদান বিজ্ঞান
বিষয়শ্রেণী:কঠিন-অবস্থা রসায়ন
লালগড় সেতু

**লালগড় সেতু**  হল ভারতের পশ্চিমবঙ্গ রাজ্যের পশ্চিম মেদিনীপুর জেলায় কংসাবতী নদীর উপর অবস্থিত একটি সেতু। এই সেতুটির নির্মাণ শুরু হয় ২০১১ সালে এবং ২০১৬ সালে এর নির্মাণ শেষ হয়।সেতুটি ১১ ফেব্রুয়ারি ২০১৬ সালে মুখ্যমন্ত্রী মমতা বন্দ্যোপাধ্যায় উদ্বোধন করেন।

সেতুটি নির্মাণের ফলে ঝাড়গ্রামের সঙ্গে বাঁকুড়া, বিষ্ণুপুর ও মেদিনীপুর শহরের মধ্যে দূরত্ব প্রায়  কমেছে।

## বৈশিষ্ট
* দৈর্ঘ্য: 
* চওড়া: 
* অতিক্রম: কংসাবতী নদী

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের সেতু
শি সেস ইন্ডিয়া

থাম্ব|শি সেস ইন্ডিয়া লোগো
**শি সেস ইন্ডিয়া** একটি এনজিও যা ভারতের মুম্বাইতে অবস্থিত, এই সংস্থাটি লিঙ্গ সমতা এবং মহিলাদের বিভিন্ন বিষয়ের ওপর কাজ করে। এদের সংস্থার ওয়েবসাইটটি বিভিন্ন আঞ্চলিক এবং আন্তর্জাতিক ভাষাতে পড়া যায়, যাতে বিভিন্ন সম্প্রদায়ের মানুষ এটি পড়তে এবং লিঙ্গ ভিত্তিক সংসিতার প্রতিবিধান মেকানিসম ও আইনগুলি জানতে পারেন। এটি প্রতিষ্ঠা ও প্রতিনিধিত্ত করেন বিশিষ্ট আইনজীবী ও সমাজ সেবী শ্রীমতি ত্রিশা সেটটি।

## ভিশন ও মিশন
শি সেস ইন্ডিয়ার লক্ষ্য যুব সমাজকে লিঙ্গ ভিত্তিক বৈষ্যম দূর করা এবং সমাজে মহিলাদের বিষয় আলোচনা করতে শেখানো যাতে তারা ইউএন-এর সাস্টয়েনএবেল ডেভেলপমেন্ট গোলস পরিপূর্ণ করতে সক্ষম হয়। এনজিও যৌন সহিংসতা; শিক্ষা; স্বাস্থ্যসেবা ও স্বাস্থ্যব্যবস্থা; নিরাপত্তা ও জনগনের নীতি কার্যক্ষেত্র নিয়ে কাজ করে।

## কাজ
এই ওয়েবসাইটটি ভারতের যৌন্য সহিংসতার ভিষয়ে সহজ ভাষায় তথ্য প্রদান করে। এটি এক এক করে এফএইআর করা, পুলিশ স্টেশনে, হাসপাতালে গিয়ে এবং আদালতে গিয়ে কি কি করতে এবং মনে রাখতে হবে সেটি বোঝায়। এই তথ্যগুলি হিন্দি, মারাঠি ও জার্মান ভাষায় ওয়েবসাইটটিতে উপস্থিত।

এরা গ্লোবাল সিটিজেন নামক একটি সংস্থার ভারতীয় শাখার সাথে যুক্ত হয়ে স্যানিটারি ন্যাপকিনকে কর মুক্ত করার আবেদন জানায়। এই এনজিওটি সেই সব মহিলাদের কাউন্সেল্লিং করতে সাহয্য করে যারা যৌন্য হিংসার শিকার।  এর জন্য এরা নিকটবর্তী থানা, হাসপাতাল ও মনস্তাত্ত্বিকের ঠিকানা প্রদান করেন। এরা এদের ডিরেক্টরিতে আইনজীবী ও স্ত্রীরোগবিশারদদের সংখ্যা বাড়ানোর চেষ্টা করছেন, যাতে এরা এই সব প্রতারিত মহিলাদের সাহয্য করতে পারেন।

## তথ্যসূত্র

## বহিঃসংযোগ
* অফিসিয়াল ওয়েবসাইট 

বিষয়শ্রেণী:বেসরকারি প্রতিষ্ঠান
বিষয়শ্রেণী:নারী অধিকার
বিষয়শ্রেণী:ভারত ভিত্তিক নারী সংগঠন
গিরিয়ার যুদ্ধ (১৭৪০)

**গিরিয়ার প্রথম যুদ্ধ** ১৭৪০ সালের ৯ এপ্রিল বর্তমান ভারতের পশ্চিমবঙ্গ রাজ্যের মুর্শিদাবাদের গিরিয়ায় বাংলার নবাব সরফরাজ খান এবং বাংলার অধীনস্থ বিহারের নায়েব নাযিম আলীবর্দী খানের মধ্যে সংঘটিত হয়। যুদ্ধে সরফরাজ খান পরাজিত ও নিহত হন এবং আলীবর্দী খান বাংলার মসনদে অধিষ্ঠিত হন।

## পটভূমি

## যুদ্ধের ঘটনাবলি

## ফলাফল
**গিরিয়ার প্রথম যুদ্ধ** ১৭৪০ সালের ৯ এপ্রিল বর্তমান ভারতের পশ্চিমবঙ্গ রাজ্যের মুর্শিদাবাদের গিরিয়ায় বাংলার নবাব সরফরাজ খান এবং বাংলার অধীনস্থ বিহারের নায়েব নাযিম আলীবর্দী খানের মধ্যে সংঘটিত হয়। যুদ্ধে সরফরাজ খান পরাজিত ও নিহত হন এবং আলীবর্দী খান বাংলার মসনদে অধিষ্ঠিত হন।

## আরো দেখুন

## তথ্যসূত্র

 

বিষয়শ্রেণী:১৭৪০-এ সংঘটিত
বিষয়শ্রেণী:বাংলার ইতিহাস
বিষয়শ্রেণী:বাংলা_সুবাহ
২০১০ এশিয়া কাপ

**২০১০ এশিয়া কাপ** ১৫-২৪ জুন, ২০১০ তারিখ পর্যন্ত শ্রীলঙ্কায় অনুষ্ঠিত হয়েছিল। এটি এশিয়া কাপ ক্রিকেটের দশম আসর ছিল। প্রতিযোগিতায় কেবলমাত্র টেস্টভূক্ত দল ভারত, পাকিস্তান, শ্রীলঙ্কা ও বাংলাদেশ এতে অংশ নেয়। চূড়ান্ত খেলায় ভারত, শ্রীলঙ্কাকে ৮১ রানে ব্যবধানে পরাজিত করে রেকর্ডসংখ্যক পঞ্চমবারের মতো শিরোপা লাভ করে। পাকিস্তানি অধিনায়ক শহীদ আফ্রিদি ৮৮.৩৩ গড়ে ও ১৬৪.৫৯ স্ট্রাইক রেটে সর্বাধিক ২৬৫ রান তুলে ম্যান অব দ্য টুর্নামেন্টের পুরস্কার পান।

## ট্রফি
রৌপ্য, স্বর্ণ, দস্তা ও ব্রাসের সংমিশ্রণে ট্রফি তৈরি করা হয়েছে। এটি যে শুধুই শক্তিমত্তা, বিশুদ্ধতা, শ্রদ্ধাশীলতা ও অনঢ়ের প্রতীক হিসেবেই শুধু নয়; বরং চার অংশগ্রহণকারী দেশের প্রতিনিধিত্ব করেছে।

## মাঠ
রণগিরি ডাম্বুলা আন্তর্জাতিক স্টেডিয়ামেই শুধুমাত্র এশিয়া কাপের সবগুলো খেলা অনুষ্ঠিত হয়েছে। অন্যান্য স্টেডিয়াম বিশেষ করে আর. প্রেমাদাসা স্টেডিয়ামে ২০১১ ক্রিকেট বিশ্বকাপের খেলা আয়োজনকল্পে নব আঙ্গিকে সাজানোর কাজে ব্যস্ত থাকায় খেলা আয়োজন করা হয়নি। সাত খেলার সবকটিই দিবা/রাত্রিতে অনুষ্ঠিত হয়েছে।

## দলীয় সদস্য
স্ব-স্ব ক্রিকেট বোর্ড জুনের শুরুতে দলের সদস্যদের তালিকা প্রকাশ করে। 

## গ্রুপ পর্ব
#### পয়েন্ট তালিকা

উৎস

### খেলার বিবরণ
*স্থানীয় সময় অনুযায়ী ([[ইউটিসি+০৫:৩০]])*

----

----

----

----

----

### চূড়ান্ত খেলা

## সম্প্রচার ব্যবস্থা
### টেলিভিশন

### ব্রডব্যান্ড

## তথ্যসূত্র

## বহিঃসংযোগ
* ক্রিকইনফোতে এশিয়া কাপ ২০১০ 

বিষয়শ্রেণী:২০১০-এ শ্রীলঙ্কান ক্রিকেট
বিষয়শ্রেণী:২০১০-এ আন্তর্জাতিক ক্রিকেট প্রতিযোগিতা
বিষয়শ্রেণী:এশিয়া কাপ
বিষয়শ্রেণী:শ্রীলঙ্কায় আন্তর্জাতিক ক্রিকেট প্রতিযোগিতা
বিষয়শ্রেণী:স্বাগতিক শ্রীলঙ্কায় আন্তর্জাতিক ক্রীড়া প্রতিযোগিতা
প্রথম রঘুজী ভোঁসলে

**প্রথম রঘুজী ভোঁসলে** (জন্ম: ১৬৯৫ - মৃত্য: ১৪ ফেব্রুয়ারি ১৭৫৫) একজন মারাঠা সেনাপতি ছিলেন এবং ছত্রপতি শাহুর রাজত্বকালে পূর্ব-মধ্য ভারতের নাগপুর রাজ্যের শাসক ছিলেন। তার বংশধরগণ ১৮৫৩ সাল পর্যন্ত রাজ্যটি শাসন করেছিলেন।

## আরো দেখুন

* বর্গির হাঙ্গামা

## তথ্যসূত্র

বিষয়শ্রেণী:১৬৯৫-এ জন্ম
বিষয়শ্রেণী:১৭৫৫-এ মৃত্যু
বিষয়শ্রেণী:মারাঠা সাম্রাজ্য
বিষয়শ্রেণী:ভারতীয় সামরিক নেতা
নয়াগ্রাম

**নয়াগ্রাম** হল একটি গ্রাম  যা নয়াগ্রাম সমষ্টি উন্নয়ন সমিতি বা নয়াগ্রাম ব্লকের  অন্তর্গত।এই গ্রামে ব্লকের সদরদপ্তর অবস্থিত।এখানে একটি থানা রয়েছে।এটি নয়াগ্রাম থানা নামে পরিচিত।গ্রামটি পশ্চিমবঙ্গ-এর ঝাড়গ্রাম জেলায় অবস্থিত।

## জনসংখ্যা
২০১১ সালের জনগননায় নয়াগ্রামের মোট জনসংখ্যা হল ৪৮৩ জন।এর মধ্যে ২২৫ জন পুরুষ ও ২৫৮ জন মহিলা।৬ বছরের কম বয়ষ্ক শিশুর সংখ্যা ৬৫ টি।এই গ্রামের সাক্ষরতার ব্যক্তির সংখ্যা  ২৫১ জন।
## থানা
নয়াগ্রাম থানা নয়াগ্রাম ব্লকের প্রসাশনিক পরিষেবা প্রদান করে।

## যোগাযোগ
এই গ্রামে রাজ্য সড়ক ৯ এর টার্মিনাল বা প্রান্তীক অবস্থিত।এই রাজ্য সড়কটি নয়াগ্রাম থেকে শুরু হয়ে দুর্গাপুর পর্যন্ত গেছে। এই গ্রামের কাছেই সুবর্ণরেখা নদীর উপড় জঙ্গলকন্যা সেতু নির্মাণ করা হয়েছে।ফলে নয়াগ্রাম থেকে খড়গপুরের দূরত্ব ৪০ কিমি কমেছে। এই সেতুটি ২০১৬ সালে চালু হয়।

## তথ্যসূত্র

বিষয়শ্রেণী:পশ্চিমবঙ্গের গ্রাম
বিষয়শ্রেণী:ঝাড়গ্রাম জেলার গ্রাম
ফারুক লস্কর

শহীদ **ফারুক লস্কর** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
ফারুক লস্করের জন্ম গাজীপুর জেলার কাপাসিয়া উপজেলার আড়াল গ্রামে। তার বাবার নাম নূরউদ্দিন লস্কর এবং মায়ের নাম ফিরোজা আক্তার। তারা তিন ভাই, সাত বোন। তিনি অবিবাহিত ছিলেন। 

## কর্মজীবন
ইপিআরে চাকরি করতেন ফারুক লস্কর। ১৯৭১ সালে কর্মরত ছিলেন যশোর ইপিআর সেক্টরের ৫ নম্বর উইংয়ে। মুক্তিযুদ্ধ শুরু হলে তিনি যুদ্ধে দেন। পরে যুদ্ধ করেন ৮ নম্বর সেক্টরের ভোমরা সাব-সেক্টরে।

## মুক্তিযুদ্ধে ভূমিকা
১৯৭১ সালের ডিসেম্বরের প্রথম সপ্তাহে সাতক্ষীরা জেলার অন্তর্গত ভোমরার অবস্থান জেলা সদর থেকে ১৫ কিলোমিটার দক্ষিণ-পশ্চিমে ভারত সীমান্তে। ভোমরা থেকে একটি সড়ক সাতক্ষীরা হয়ে খুলনার সঙ্গে সংযুক্ত। মুক্তিযুদ্ধ চলাকালে ভোমরা গুরুত্বপূর্ণ স্থান হিসেবে চিহ্নিত হয়। এপ্রিল মাসের শেষ দিক থেকে ভোমরা অঞ্চলে আধিপত্য বিস্তার নিয়ে মুক্তিযোদ্ধাদের সঙ্গে পাকিস্তান সেনাবাহিনীর অসংখ্য যুদ্ধ হয়। ভোমরার বিরাট এক অংশ মুক্তিযোদ্ধাদের দখলে ছিল। ১৬ নভেম্বর মুক্তিযোদ্ধারা তিন ইঞ্চি মর্টার দিয়ে পাকিস্তান সেনাবাহিনীর ভোমরার প্রতিরক্ষা অবস্থানে আক্রমণ চালান। এতে পাঁচজন পাকিস্তানি সেনা নিহত হয়। ২১ নভেম্বর মুক্তিযোদ্ধারা আবার ভোমরায় পাকিস্তানি অবস্থানে আক্রমণ করেন। তাঁদের এই আক্রমণ আগের তুলনায় ছিল অনেক শক্তিশালী। যুদ্ধে পাকিস্তান সেনাবাহিনীর ব্যাপক ক্ষয়ক্ষতি হয়। ১২-১৩ জন পাকিস্তানি সেনা নিহত হয়। এ ছাড়া মুক্তিযোদ্ধারা তাদের অনেক গোলাবারুদ হস্তগত করেন। এই পরাজয়ের প্রতিশোধ এবং ভোমরা অঞ্চলে আধিপত্য পুনঃপ্রতিষ্ঠার লক্ষ্যে পাকিস্তান সেনাবাহিনী মুক্তিযোদ্ধাদের অবস্থানে ২৩ নভেম্বর পাল্টা আক্রমণ চালায়। মুক্তিযোদ্ধারা সাহসিকতার সঙ্গে পাকিস্তান সেনাবাহিনীর ওই আক্রমণ প্রতিহত করেন। মুক্তিযোদ্ধাদের প্রবল প্রতিরোধে পাকিস্তানি সেনারা ফিরে যেতে বাধ্য হয়। এরপর ডিসেম্বরের প্রথম দিকে পাকিস্তান সেনাবাহিনী আবার ভোমরায় মুক্তিযোদ্ধাদের অবস্থানে আক্রমণ করে। তাদের এই আক্রমণ ছিল আগের তুলনায় অনেক শক্তিশালী। পাকিস্তানিরা আক্রমণ করার পর সেখানে কয়েক ঘণ্টা ধরে রক্তক্ষয়ী যুদ্ধ হয়। এই যুদ্ধে মুক্তিবাহিনীর ফারুক লস্করসহ কয়েকজন বীরত্ব প্রদর্শন করেন। তাঁদের বীরত্বে পাকিস্তান সেনাবাহিনী সেখান থেকে পালিয়ে যেতে বাধ্য হয়। কিন্তু ফারুক লস্করসহ কয়েকজন পাকিস্তান সেনাবাহিনীর গুলিতে শহীদ হন। পরে সহযোদ্ধারা তাঁদের মরদেহ সমাহিত করেন সেখানেই। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি